pythainlp/thai-wiki-dataset-v4 huggingface dataset:
ศาลาสหทัยสมาคม

ศาลาสหทัยสมาคม เป็นสถานที่พระราชอาคันตุกะซึ่งเสด็จฯ หรือเดินทางมาเยือนประเทศไทยอย่างเป็นทางการ จัดงานเลี้ยงถวายเป็นการตอบแทน และโปรดเกล้าฯ ให้ผู้ได้รับพระมหากรุณาเป็นนาคหลวงทำพิธีปลงผม ก่อนเข้าพระราชพิธีอุปสมบท ณ พระอุโบสถวัดพระศรีรัตนศาสดาราม เป็นสถาปัตยกรรมแบบอาร์กโค้งของฝรั่งเศส
ประวัติ.
ศาลาสหทัยสมาคมในพระบรมมหาราชวัง เดิมชื่อหอคองคอเดีย พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้สร้างขึ้นเป็นสโมสรสำหรับทหารมหาดเล็กและประชุมการงานต่างๆเป็นครั้งคราวตามแบบอย่างสโมสรทหารที่เมืองปัตตาเวียซึ่งเรียกชื่อย่างเดียวกัน ศาลานี้ตั้งอยู่ริมทางเสด็จพระราชดำเนินสู่วัดพระศรีรัตนศาสดาราม ด้านหลังใกล้ประตูพิมานไชยศรี 
ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ใช้หอคอยคอเดีย เป็นมิวเซียมจัดแสดงสิ่งของต่างๆ ที่เป็นฝีมือช่างชั้นดีของชาวสยามให้ประชาชนชมในโอกาสงานเฉลิมพระชนมพรรษา 21 พรรษา เรียกว่า งานเอกซฮิบิเชน แสดงสิ่งของทั้งของหลวง ของพระบรมวงศานุวงศ์ ข้าราชการ และราษฎร ต่อมาโปรดเกล้าฯ ให้ย้ายการจัดแสดงนี้ไปยังพระราชวังบวรสถานมงคลในปี พ.ศ. 2430
ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้ทรงพระกรุณาโปรดเกล้าฯ ให้กรมศิลปากรคัดสรรเครื่องราชภัณฑ์มาจัดแสดงที่ศาลาสหทัยสมาคมอีกครั้งหนึ่ง เรียกว่า ราชพิพิธภัณฑ์ เปิดแสดงเป็นครั้งแรกในวันชาติ เมื่อวันที่ 24 มิถุนายน พ.ศ. 2483 ภายหลังได้ยกเลิกไป
ในสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าให้ใช้ศาลาสหทัยสมาคมเป็นที่ตั้งพระศพและศพ ศาลาแห่งนี้มีเกียรติรองจากพระที่นั่งดุสิตมหาปราสาทและพระที่นั่งทรงธรรม วัดเบญจมบพิตรดุสิตวนารามราชวรวิหาร แม้ว่าศาลานี้จะอยู่ในพระบรมมหาราชวัง เช่น
และศาลาสหทัยสมาคมแห่งนี้เคยใช้ในการลงนามถวายพระพร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งยังทรงประทับรักษาพระอาการประชวร ณ โรงพยาบาลศิริราชอีกด้วย
ณรงค์ พิพัฒนาศัย

พลเรือเอก ณรงค์ พิพัฒนาศัย สมาชิกวุฒิสภาไทย ชุดที่ 12 อดีตรองนายกรัฐมนตรี อดีตราชองครักษ์พิเศษ กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง ประธานคณะกรรมการส่งเสริมและพัฒนาคุณภาพชีวิตคนพิการ ประธานกรรมการกองทุนสนับสนุนการสร้างเสริมสุขภาพ ประธานกรรมการพัฒนาระบบยาแห่งชาติประธานกรรมการประสานและกำกับการดำเนินงาน
ป้องกันและปราบปรามการค้ามนุษย์ประธานกรรมการในคณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ ตามคำสั่งสำนักนายกรัฐมนตรี ที่ 401/2558 และอดีตรัฐมนตรีว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชาประธานกรรมการบริหารลูกเสือแห่งชาติและรองหัวหน้าคณะรักษาความสงบแห่งชาติและ อดีต ผู้บัญชาการทหารเรือ ได้รับโปรดเกล้าโปรดกระหม่อมแต่งตั้งเป็นผู้บัญชาการทหารเรือสืบต่อจาก พล.ร.อ.สุรศักดิ์ หรุ่นเริงรมย์ ที่เกษียณอายุราชการในเดือนตุลาคม พ.ศ. 2556
ประวัติ.
พล.ร.อ.ณรงค์ พิพัฒนาศัย เกิดเมื่อวันที่ 7 ตุลาคม พ.ศ. 2496 ที่ตำบลเกาะหลัก อำเภอเมืองประจวบคีรีขันธ์ จังหวัดประจวบคีรีขันธ์ เป็นบุตรของนาวาตรี พิเทศ กับนางมณี พิพัฒนาศัย จบการศึกษาจากโรงเรียนเตรียมทหาร รุ่นที่ 13 (ตท.13) และโรงเรียนนายเรือ รุ่นที่ 70 (นร.70) เคยดำรงตำแหน่งที่สำคัญ ๆ ได้แก่ ผู้บังคับการหมู่เรือที่ 4 กองเรือตรวจอ่าว กองเรือยุทธการ, ผู้อำนวยการกองการศึกษา โรงเรียนเสนาธิการทหารเรือ, ผู้ช่วยฝ่ายทูตทหารเรือ ณ กรุงโรม ประเทศอิตาลี, รองเจ้ากรมยุทธการทหารเรือ, เจ้ากรมยุทธการทหารเรือ, ผู้ช่วยเสนาธิการทหารเรือ, รองเสนาธิการทหารเรือ, ผู้ทรงคุณวุฒิพิเศษกองทัพเรือ และรองผู้บัญชาการทหารเรือก่อนที่จะขึ้นดำรงตำแหน่งผู้บัญชาการทหารเรือ นับเป็นคนที่ 49 และได้ดำรงตำแหน่งรัฐมนตรีว่าการกระทรวงศึกษาธิการในปี พ.ศ. 2557 ในรัฐบาลของพลเอกประยุทธ์ จันทร์โอชา ต่อมาได้ปรับไปรับตำแหน่งรองนายกรัฐมนตรี เมื่อวันที่ 19 สิงหาคม พ.ศ. 2558 ดูแลรับผิดชอบงานกระทรวงสาธารณสุข กระทรวงการพัฒนาสังคมและความมั่นคงของมนุษย์ และสำนักงานคณะกรรมการคุ้มครองผู้บริโภค
พล.ร.อ.ณรงค์ มีชื่อเรียกเล่น ๆ จากเพื่อน ๆ และสื่อมวลชนว่า "บิ๊กเข้" เนื่องจากสมัยเป็นนักเรียนเตรียมทหารนั้นมักไปลอยคอว่ายน้ำหลังเลิกเรียนอยู่เป็นประจำ ความชื่นชอบส่วนตัวชอบถ่ายรูป มักพกกล้องถ่ายรูปไปในที่ต่าง ๆ เสมอ แต่ไม่ชอบที่จะถ่ายรูปตัวเอง
วันที่ 12 กุมภาพันธ์ พ.ศ. 2559 เขาลงนามในประกาศสำนักนายกรัฐมนตรีเรื่อง แต่งตั้งกรรมการผู้ทรงคุณวุฒิในคณะกรรมการหลักประกันสุขภาพแห่งชาติ และ เรื่องแต่งตั้งกรรมการผู้ทรงคุณวุฒิในคณะกรรมการควบคุมคุณภาพและมาตรฐานบริการสาธารณสุขในฐานะปฏิบัติราชการแทน
นายกรัฐมนตรี
ฉัตรธิดา ปูคะวนัช

ฉัตรธิดา ปูคะวนัช หรือชื่อเดิม เเพรอิศรา ปูคะวนัช ชื่อเล่น เเพรวา เกิดเมื่อวันที่ 8 มีนาคม พ.ศ. 2537 เป็นนักแสดงหญิงชาวไทย ในสังกัด สถานีโทรทัศน์กองทัพบกช่อง 7 เเพรวาเคยเข้าร่วมประกวดในรายการ ทรู อะคาเดมี่ แฟนเทเชีย ซีซั่น 8 ต่อมามีโอกาสงานการเเสดงกับทางวิกหมอชิต
วชิระกฤช พุกพบสุข

วชิระกฤช พุกพบสุข หรือ ขลุ่ย เกิดเมื่อวันที่ 27 มกราคม พ.ศ. 2525 จบมัธยมศึกษาจาก โรงเรียนนวมินทราชูทิศ พายัพ เชียงใหม่ จบระดับอุดมศึกษาจาก Tokyo Visual Arts College JAPAN, Photography ประเทศญี่ปุ่น 
ขลุ่ยเกิดที่จังหวัดสงขลา แต่ย้ายมาเติบโตที่จังหวัดเชียงใหม่ ในสมัยเรืยนแม้จะเป็นเด็กกิจกรรมแต่ก็เป็นคนตั้งใจเรียน หลังจบชั้นมัธยมศึกษาปีที่ 6 จึงได้รับทุนการศึกษาเพื่อไปศึกษาต่อที่ประเทศญี่ปุ่น ด้านการถ่ายภาพ หลังจากเรียนจบก็มีโอกาสได้ทำงานด้านถ่ายที่ประเทศญี่ปุ่นอีกด้วย ทำให้ขลุ่ยมีความสามารถด้านภาษาญี่ปุ่นทั้งฟัง พูด อ่าน เขียน เป็นอย่างดี หลังจากกลับมาประเทศไทย ก็เริ่มมีโอกาสได้เริ่มทำงานด้านดนตรีที่ตัวเองรักและสนใจ โดยปัจจุบัน ขลุ่ยได้สังกัดค่ายสนามหลวงมิวสิก ค่ายในเครือ GMM Grammy ซึ่งนอกเหนือจากมีผลงานเพลงออกมา ยังรับหน้าที่เป็นพิธีกรอีกด้วย
จุฑาทิพย์ ครุธามาศ

จุฑาทิพย์ ครุธามาศ หรือ แอล นักแสดงหญิงชาวไทย ทางสถานีโทรทัศน์สีกองทัพบกช่อง 7
ประวัติ.
จุฑาทิพย์ ครุธามาศ (ชื่อเล่น: หนิง) หรือชื่อที่ใช้ในวงการคือ แอล เกิดวันที่ 3 กรกฎาคม พ.ศ. 2522 เป็นนักแสดงชาวไทย ของทางต้นสังกัดสถานีโทรทัศน์สีกองทัพบกช่อง 7 การศึกษาระดับมัธยมศึกษา โรงเรียนตั้งตรงจิตรพณิชยการ (แต่ไม่จบการศึกษาเพราะเข้าวงการบันเทิงก่อน) และเมื่องานด้านบันเทิงเข้าที่ ได้สอบเทียบวัดระดับการศึกษามัธยมปลาย เพื่อศึกษาต่อในระดับปริญญาตรีคณะวิทยาการจัดการ มหาวิทยาลัยราชภัฏสวนดุสิต (รุ่นเดียวกับ นุ่น วรนุช) และสำเร็จการศึกษาระดับปริญญาตรีอีกครั้ง สาขา โฆษณาประชาสัมพันธ์ มหาวิทยาลัยเกริก
เดิมทีมีชื่อเล่นว่า "หนิง" แต่ที่มาของชื่อ "แอล" นั้น เป็นเพราะแอลชื่นชอบนักแสดงเป็นการส่วนตัวท่านหนึ่ง คือ "อ้อน-เกวลิน คอตแลนด์" เมื่อมีโอกาสได้เข้าวงการจึงอยากมีชื่อที่คล้องจองกับดาราในดวงใจ และด้วยหน้าตาที่สวย สดใสสมวัย ก็ส่งผลให้ แอลนั้นก้าวเข้ามาสู่วงการด้วยการ ถ่ายแบบ ถ่ายแฟชั่นลงนิตยสารวัยรุ่นต่างๆ จนไปเข้าตาผู้จัดละคร จึงชักชวนให้ไปแสดงละคร หลายเรื่องภายใต้สังกัดสถานีโทรทัศน์สีกองทัพบกช่อง 7 ไม่ว่าจะเป็นเรื่อง ไม้ดัด, หุบเขากินคน, ทองเนื้อเก้า, นางสาวทองสร้อย เป็นต้น
นอกจากจะมีงานในวงการบันเทิงให้ได้ติดตามกันแล้ว หลังจากที่หายไปจากวงการบันเทิงไปพักหนึ่ง แอลก็ได้มีโอกาสไปทำงานในหลายๆด้าน เช่น เขียนบทและกำกับการแสดงของมหาวิทยาลัยเกริก เป็นส่วนหนึ่งในภาควิชา ภาพยนตร์เบื้องต้น และ เป็นวิทยากร รับเชิญ ให้สำหรับ งานชมรมผู้ปกครองนักเรียน ในด้านการพัฒนาบุคลิกภาพ ของนักเรียนในชมรมผู้ปกครองอาสา โรงเรียนวัฒนาวิทยาลัย 
และได้หันมาศึกษางานเบื่องหลัง ด้านของการแสดง โดยมีอาชีพครูสอนการแสดง และพัฒนาบุคลิกภาพ ประจำอยู่ที่ Superstar Academy
รายพระนามจักรพรรดิแห่งจักรวรรดิโมกุล

จักรพรรดิโมกุล ก่อตั้งขึ้นในช่วงต้นศตวรรษที่ 16 ถึงกลางศตวรรษที่ 19 ซึ่งปกครองในจักรวรรดิโมกุลบนอนุทวีปอินเดีย ซึ่งปัจจุบันกลายเป็นประเทศอินเดีย, ปากีสถาน, อัฟกานิสถาน และบังกลาเทศ. พวกโมกุลแยกมาจากราชวงศ์ตีมูร์แห่งเติรโก-มองโกล (Turco-Mongol) ที่มีเชื้อสายจากเอเชียกลาง โดยจักรพรรดิบาบูร์ ทรงเป็นลูกหลานของตีมูร์ (รู้จักกันในตะวันตกว่า แทมเมอร์เลนด์ (Tamerlane)) และทรงร่วมกับเจงกีส ข่านในตอนที่ตีมูร์แต่งงานกับเจ้าหญิงตระกูลเจงกิซิด. (Genghisid) 
จักรวรรดิโมกุลช่วงหลังที่มีบรรพบุรุษเป็นชาวอินเดียราชพุทธ (Rajput) และเปอร์เซียจากการแต่งงานของจักรพรรดิที่ประสูติในราชพุทธกับเจ้าหญิงเปอร์เซีย ตัวอย่างเช่น จักรพรรดิอักบัร ทรงเป็นลูกครึ่งเปอร์เซ๊ย (มารดาพระองค์มีเชื้อสายเป็นชาวเปอร์เซีย), จักรพรรดิชะฮันคีร์ทรงเป็นลูกครึ่งราชพุทธ และหนึ่งส่วนสี่ของเปอร์เซีย และจักรพรรดิชาห์ชะฮัน ทรงเป็นหนึ่งส่วนสามของราชพุทธ 
ในสมัยการปกครองตามหลักชะรีอะฮ์ของจักรพรรดิออรังเซพ จักรวรรดิโมกุลครองทรัพย์สินไปกว่า 25% ของหุ้นส่วนโลกตาม GDP โดยควบคุมทั้งอนุทวีปอินเดีย โดยขยายจากจิตตะกอง ไปทางตะวันออกสุดที่คาบูล ทางตะวันตกสุดที่แคว้นบาโลชิสถาน ทางเหนือสุดที่รัฐชัมมูและกัศมีร์ และทางใต้สุดที่แม่น้ำคะเวรี (Kaveri River) ประชากรในจักรวรรดิเวลานั้นอยู่ที่ระหว่าง 110 และ 150 ล้านคน (หนึ่งส่วนสี่ของประชากรโลกในสมัยนั้น) ในพื้นที่มากกว่า 4 ล้านตารางกิโลเมตร (1.2 ล้านตารางไมล์) อำนาจของจักรวรรดิลดลงอย่างมากในศตวรรษที่ 18 และบาฮาดูร์ ชาฮ์ที่ 2 จักรพรรดิองค์สุดท้าย ถูกปลดในปีค.ศ.1857 ด้วยการสถาปนาบริติชราช.
MR.MR

MR.MR  ย่อมาจาก Mister Miste กลุ่มศิลปินบอยแบนด์หมายความถึง สมาชิกในวง (men among men) วง MR.MR สัญชาติเกาหลี มีสมาชิก 6 คน ประกอบสมาชิก จิน , โดยอน , ชางแจ, แทอี , รยู , ฮอน ตอนนี้ MR.MR มีสมาชิกทั้งหมด 5 คน
ขนุนนก

ขนุนนก ชื่อวิทยาศาสตร์: "Palaquium obovatum" เป็นพืชในวงศ์ Sapotaceae ไม่ผลัดใบ เปลือกสีเทาอมดำ มีรอยแตกตามยาว ต้นสดมียางสีขาว ใบเดี่ยว ดอกช่อแบบกระจุก กลิ่นหอมเย็น กลีบเลี้ยง 2 ชั้น ชั้นละ 3 กลีบ กลีบดอกสีเหลืองอมขาว 6 กลีบ เกสรตัวผู้ล้อมรอบเกสรตัวเมีย ผลเดี่ยว กลมรี เมื่ออ่อนสีเขียว สุกแล้วเป็นสีน้ำตาล ยางใช้ทำสารหุ้มสายเคเบิลใต้น้ำ
วังริมป้อมพระสุเมรุ

วังริมป้อมพระสุเมรุ เดิมเป็นวังของ สมเด็จพระเจ้าน้องยาเธอ เจ้าฟ้ากรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราช ปัจจุบันถูกรื้อลงแล้ว เหลือแต้เพียงซุ้มประตูวังเท่านั้น
ประวัติ.
วังริมป้อมพระสุเมรุ เดิมเป็นวังของสมเด็จพระเจ้าน้องยาเธอ เจ้าฟ้ากรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราชสร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช เพื่อเป็นที่ประทับของสมเด็จพระเจ้าน้องยาเธอ เจ้าฟ้ากรมหลวงจักรเจษฏา ซึ่งแต่เดิมเป็นที่ประทับชั่วคราวของสมเด็จพระบวรราชเจ้ามหาสุรสิงหนาท โดยให้สร้างเป็นวังเพื่อเป็นที่ประทับตราบจนพระองค์สิ้นพระชนม์
คำร่ำลือ.
หลังจากที่สมเด็จพระเจ้าน้องยาเธอ เจ้าฟ้ากรมหลวงจักรเจษฎา สิ้นพระชนม์แล้ว จึงมีข่าวร่ำลือว่า วังนี้มีความเฮี้ยนมาก เพราะเนื่องมาจากพื้นที่นี้แต่เดิมเจ้าที่แรง จึงทำให้ไม่มีพระบรมวงศานุวงศ์พระองค์ใดกล้าเข้ามาประทับเลย ทำให้วังแห่งนี้กลายเป็นวังร้างและถูกรื้อลงเพื่อใช้เป็นบ้านเรือนของประชาชน 
สภาพในปัจจุบัน.
ปัจจุบันเหลือเพียงซุ้มประตูวังก่ออิฐถือปูนย่อมุมเท่านั้น พื้นที่รอบ ๆ ถูกครองครองเพื่อดำเนินการทางธุรกิจ และด้านหน้ามีการตั้งศาลบูชาสมเด็จพระเจ้าน้องยาเธอ เจ้าฟ้ากรมหลวงจักรเจษฎา
วังบ้านปูน

วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์
ประวัติ.
วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง เป็นที่ประทับของพระองค์เจ้าขุนเณร ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช 
ปัจจุบัน.
ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์
พีเอเยซู

"พีเอเยซู"  เป็นโมเท็ต (motet) ซึ่งมาจากบทสุดท้ายของเพลงสวดสรรเสริญเพลงหนึ่งชื่อ "วันพระพิโรธ" (Dies Irae) โมเท็ตดังกล่าวมักใช้เป็นตอนหนึ่งของการสวดศพ เช่น บทสวดศพของลุยกี เชรูบีนี (Luigi Cherubini), กาเบรียล โฟเร (Gabriel Fauré), โมรีซ ดูรูเฟล (Maurice Duruflé), จอห์น รัตเทอร์ (John Rutter), คาร์ล เจนกินส์ (Karl Jenkins), และเฟรดริก ซิกเตน (Fredrik Sixten) มี "พีเอเยซู" เป็นท่อนต่างหาก ในบรรดาบทสวดศพดังกล่าว ฉบับของโฟเรนั้นเป็นที่รู้จักมากที่สุด กามีย์ แซ็ง-ซ็องส์ (Camille Saint-Saëns) คีตกวีชาวฝรั่งเศส กล่าวถึง "พีเอเยซู" ฉบับของโฟเรว่า "นี้คือ 'พีเอเยซู' ฉบับเอก เหมือนกับที่ 'อาเวเวรัมคอร์ปัส' (Ave verum corpus) ฉบับเอกก็มีแต่ของโมซาร์ทเท่านั้น"
"พีเอเยซู" ที่แอนดรูว ลอยด์ เว็บเบอร์ (Andrew Lloyd Webber) ประพันธ์ไว้เป็นส่วนหนึ่งของเพลงสวดศพฉบับของเขาเมื่อ ค.ศ. 1985 ก็เป็นที่ขึ้นชื่อเช่นกัน "พีเอเยซู" ฉบับนี้มีนักร้องหลายคนขับร้องเอาไว้ เช่น แจกกี อีวันโค (Jackie Evancho), ชาร์ลอต เชิร์ช (Charlotte Church), ซาราห์ ไบรต์แมน (Sarah Brightman), มารี ออสมอนด์ (Marie Osmond), และแอนนา เนตเรบโก (Anna Netrebko) โดยเฉพาะฉบับซาราห์ ไบรต์แมนนั้น ได้แผ่นเสียงเงินในสหราชอาณาจักรเมื่อ ค.ศ. 1985 ด้วย
ถ้อยคำเดิมจาก "วันพระพิโรธ" มีดังนี้
ในบทภาษาละตินนั้น คำว่า "pie" เป็นอาลปน์ (vocative) ของคำว่า "pius" แปลเป็นภาษาอังกฤษว่า pious (ทรงธรรม) ส่วน "Jesu" หรือภาษาละตินดั้งเดิมเขียน "Iesu" เป็นอาลปน์ของ "Jesus" คือ พระเยซู อนึ่ง คำว่า "requiem" เป็นทุติยา (accusative) ของคำว่า "requies" แปลเป็นภาษาอังกฤษว่า rest (คลาย) แต่บางทีก็มีผู้แปลผิดเป็น "peace" (สงบ) ซึ่งที่จริงแล้วตรงกับ "pacem" ดังในถ้อยคำว่า "dona nobis pacem" แปลว่า "give us peace" (จงประทานความสงบแก่เรา)
ส่วนถ้อยคำจากเพลงสวดศพฉบับแอนดรูว ลอยด์ เว็บเบอร์นั้นมีดังนี้
รายพระนามรัชทายาทอังกฤษ

รายพระนามรัชทายาทอังกฤษ นี่คือรายนามบุคคลในช่วงเวลาต่างๆ ที่จะอยู่ในลำดับถัดไปในการสืบราชบัลลังก์อังกฤษ เมื่อพระมหากษัตริย์องค์ปัจจุบันสวรรคต บรรดาผู้ที่ได้สืบราชบัลลังก์จริงๆจะเป็นตัวอักษรหนา ส่วนทารกที่คลอดออกมาแล้วสิ้นชีวิตหรือรอดชีวิตไม่น้อยกว่าหนึ่งเดือนจะไม่ถูกนับรวมไว้ในรายนามนี้
อาจจะถูกตั้งข้อสังเกตว่าการสืบราชสันตติวงศ์นั้นไม่มั่นคง และไม่ได้รับการควบคุมจากขนบธรรมเนียมประเพณี ซึ่งมีมาเป็นศตวรรษนับตั้งแต่การพิชิตอังกฤษของชาวนอร์มัน ในปีค.ศ. 1066
รัชทายาทสายจาโคไบต์ ค.ศ. 1688 - 1807.
รายนามนี้คือสายราชสันตติวงศ์ของผู้อ้างสิทธิราชบัลลงก์สายจาโคไบต์ ที่ได้อ้างขึ้นหลังจากการสิ้นพระชนม์ของผู้อ้างสิทธิในราชบัลลังก์องค์สุดท้ายแห่งราชวงศ์สจวต สำหรับบุคคลอื่นที่อยู่ในวงศ์นี้ ดูที่สายราชสันตติวงศ์จาโคไบท์
คดีแพ่ง

คดีแพ่ง คือคดีที่ฟ้องเพื่อเรียกเงินระหว่างกัน เช่น คดีกู้ยืมเงิน คดีผิดสัญญา คดีเช่าทรัพย์ คดีตั๋วเงิน คดีจำนอง คดีซื้อขาย คดีมรดก เป็นต้น เป็นคดีที่เกี่ยวกับเรื่องส่วนตัวของบุคคล 2 ฝ่าย ที่มีการทำผิดสัญญาหรือโต้แย้งสิทธิกัน เป็นเรื่องที่ผู้ได้รับการโต้แย้งสิทธิ จะฟ้องร้องอีกฝ่ายที่ทำการโต้แย้งสิทธิ หรือทำผิดสัญญา 
การฟ้องร้อง.
การฟ้องร้องคดีแพ่ง ต้องมีการจ้างทนายความเพื่อฟ้องร้อง ต้องมีการเสียค่าขึ้นศาล ค่าส่งหมายให้ฝ่ายตรงข้าม เพื่อให้ทราบถึงการฟ้องร้องนั้น ค่าคำร้อง และอื่น ๆ ตามที่กฎหมายกำหนดไว้ ซึ่งค่าธรรมเนียมต่าง ๆ จะมีการรวบรวมไว้ และเมื่อชนะคดีแล้ว ศาลจะพิพากษาให้จำเลยใช้เงินค่าธรรมเนียมต่าง ๆ นั้น แทนโจทก์ และเมื่อชนะคดีโจทก์ก็ต้องนำยึดทรัพย์สินของจำเลย (ถ้ามี) เพื่อนำออกขายทอดตลาด และนำเงินที่ได้จากการขายทอดตลาดมาชำระหนี้คืนให้แก่โจทก์
เทศบาลตำบลกุดจิก (จังหวัดนครราชสีมา)

กุดจิก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 4 ตำบลนากลาง และพื้นที่ทั้งหมดของหมู่ 1–2 ตำบลกุดจิก ในอำเภอสูงเนิน จังหวัดนครราชสีมา เดิมมีฐานะเป็นสุขาภิบาลกุดจิกที่จัดตั้งขึ้นใน พ.ศ. 2513 และยกฐานะขึ้นเป็นเทศบาลตำบลใน พ.ศ. 2542 ในปี พ.ศ. 2565 เทศบาลตำบลกุดจิกมีประชากร 2,688 คน โดยแบ่งเป็นประชากรในเขตตำบลนากลาง 453 คน และประชากรในเขตตำบลกุดจิก 2,235 คน
พื้นที่เทศบาลตำบลกุดจิกเป็นที่ตั้งของสถานีรถไฟกุดจิก เป็นสถานีรถไฟชั้น 3 ตั้งอยู่ที่ตำบลกุดจิก อำเภอสูงเนิน จังหวัดนครราชสีมา ซึ่งเป็นสถานีรถไฟประจำตำบลกุดจิก อยู่ห่างจากสถานีรถไฟกรุงเทพเป็นระยะทาง 241.15 กิโลเมตร ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายตะวันออกเฉียงเหนือและรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน และโครงการท่าเรือบก (Dry Port) ด้านสาธารณสุขนั้นมีโรงพยาบาลส่งเสริมสุขภาพตำบลกุดจิก และโรงพยาบาลสูงเนินตั้งอยู่ห่างจากเขตพื้นที่เทศบาลไปอีกประมาณ 8.7 กิโลเมตร นอกจากนี้ยังมีที่ทำการไปรษณีย์กุดจิก ซึ่งใช้รหัสไปรษณีย์แยกกันกับไปรษณีย์สูงเนิน แยกเป็นเอกเทศจากอำเภอ
ตำบลพันดุง

พันดุง เป็นตำบลหนึ่งในอำเภอขามทะเลสอ จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลพันดุง ครอบคลุมพื้นที่ตำบลพันดุงทั้งตำบล
ที่ตั้งและอาณาเขต.
ตำบลพันดุงตั้งอยู่ห่างจากที่ว่าการอำเภอขามทะเลสอไปทางทิศตะวันออกเฉียงเหนือประมาณ 15 กิโลเมตร มีอาณาเขตติดต่อดังนี้
หมู่บ้าน.
ตำบลพันดุงแบ่งเขตการปกครองออกเป็น 11 หมู่บ้าน ดังนี้
เทศบาลตำบลหนองหัวฟาน

เทศบาลตำบลหนองหัวฟาน เป็นเทศบาลแห่งหนึ่งใน อำเภอขามสะแกแสง จังหวัดนครราชสีมา
ที่ตั้งและอาณาเขต.
เทศบาลตำบลหนองหัวฟาน ตั้งอยู่ห่างจากขามสะแกแสงไปทางทิศตะวันออกเฉียงเหนือ ประมาณ 16 กิโลเมตร 
ชุมชน.
เทศบาลตำบลหนองหัวฟาน ครอบคลุมพื้นที่ 5 หมู่บ้าน ดังนี้
ประชากร.
จำนวนประชากร ณ เดือนกุมภาพันธ์ 2555
จำนวนทั้งสิ้น 4,818 คน เป็นชาย 2,424 คน เป็นหญิง 2,394 คน
ตำบลโนนเมือง (อำเภอขามสะแกแสง)

ตำบลโนนเมือง เป็นตำบลหนึ่งในอำเภอขามสะแกแสง จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลโนนเมือง ซึ่งครอบคลุมพื้นที่ทั้งหมดของตำบล
ประวัติ.
เดิมตำบลโนนเมืองเป็นตำบลขนาดใหญ่การบริหารจัดการไม่ทั่วถึง จึงมีการแยกตำบลหลายครั้ง
ที่ตั้งและอาณาเขต.
ตำบลโนนเมือง ตั้งอยู่ห่างจากขามสะแกแสงไปทางทิศตะวันตกเฉียงเหนือประมาณ 13 กิโลเมตร และห่างจากเมืองนครราชสีมา 63 กิโลเมตร
ชุมชน.
ตำบลโนนเมืองแบ่งออกเป็น 9 หมู่บ้าน ดังนี้
ประชากร.
จำนวนประชากร ณ ปี 2564
จำนวนทั้งสิ้น 4,033 คน เป็นชาย 2,026 คน เป็นหญิง 2,007 คน จำนวนหลังคาเรือน ทั้งสิ้น 1,224 หลังคาเรือน
ร่องสมองกลีบขมับส่วนบน

ร่องสมองกลีบขมับส่วนบน (sulcus temporalis superior) เป็นร่องสมอง (sulcus) 
ที่แยกรอยนูนสมองกลีบขมับส่วนบน (superior temporal gyrus) จากรอยนูนสมองกลีบขมับส่วนกลาง (middle temporal gyrus) ในสมองกลีบขมับ
"ร่องสมองกลีบขมับส่วนบน"เป็นร่องสมองแรกใต้ร่องด้านข้าง (lateral fissure)
ส่วนของสมองนี้มีหน้าที่เกี่ยวข้องกับการรับรู้สิ่งที่คนอื่นกำลังเพ่งดูอยู่ (ที่เรียกว่า joint attention) 
และดังนั้นจึงมีความสำคัญในการกำหนดว่า ผู้อื่นกำลังมีอารมณ์ความรู้สึกเพ่งเล็งไปที่อะไร 
นอกจากนั้นแล้ว ยังมีส่วนเกี่ยวข้องกับการรับรู้การเคลื่อนไหวทางชีวภาพ (biological motion) 
และในบุคคลปกติผู้ไม่มีโรคออทิซึม "ร่องสมองกลีบขมับส่วนบน"จะเริ่มทำงานถ้าได้ยินเสียงมนุษย์ 
เชิงอรรถและอ้างอิง.
<templatestyles src="Reflist/styles.css" />
หวัง เฟย์เฟย์

หวัง เฟย์เฟย์ (#เปลี่ยนทาง , เกาหลี: 왕페이페이; เกิด 27 เมษายน ค.ศ. 1987) เป็นนักร้อง นักเต้น นักแสดงชาวจีน รู้จักกันในฐานะสมาชิกวงมิสเอ 
ประวัติ.
หวัง เฟย์เฟย์ เกิด 27 เมษายน 2530 ในเมืองไหโข่ว มณฑลไหหลำ สาธารณรัฐประชาชนจีน เธอกำลังศึกษาอยู่ที่ สถานบันโซลศิลปะ (SeoulArts) และศึกษาร่วมกับ เจีย วงมิสเอในประเทศจีน เฟยได้ออดิชั่นและปรากฏตัวทางทีวี ทีวีเจ้อเจียง (电视台浙江) และรายการทีวีออดิชั่นอื่น ๆ เธอเต้นรำสวยเธอคือ" ("越跳越美丽")เธอเป็นสมาชิกคนหนึ่งของจีน และได้รับฉายาว่า น้องสาวของ Wonder Girls ตอนนี้เธอเปิดตัวเป็น เกริล์กรุ๊ปของประเทศเกาหลีใต้ วงมิสเอในปี 2010 เธอเป็นสมาชิกที่วางตัวสมาชิกอื่น ๆ มิสเอ และเธอได้มีผลงานโฆษณา Samsung Anycall (จีน)
พยัคฆ์ร้ายกิโยติน

พยัคฆ์ร้ายกิโยติน (จีนตัวเต็ม: 血滴子; จีนตัวย่อ: 血滴子; พินอิน: Xiě Dī Zǐ / Xuè Dī Zǐ) ภาพยนตร์กำลังภายในสัญชาติฮ่องกง ออกฉายในปี ค.ศ. 2012 กำกับโดย หลิว เหว่ยเฉียง
เรื่องย่อ.
ในยุคเฉียนหลงฮ่องเต้ แห่งราชวงศ์ชิง หน่วย "จักรโลหิต" หรือ "กิโยติน" เป็นหน่วยล่าสังหารลับที่ทางราชสำนักเลี้ยงดูไว้เพื่อภารกิจสังหารชาวฮั่นผู้ที่ต่อต้านราชวงศ์ชิงซึ่งเป็นชาวแมนจู โดยใช้กงจักรบิน ซึ่งเป็นอาวุธร้ายในการล็อกคอและตัดศีรษะของเป้าหมายคล้ายกิโยติน เด็กหนุ่มสาวที่อยู่ในหน่วยนี้ล้วนแต่อ่านไม่ออก เขียนไม่ได้ เพราะทางราชสำนักเลี้ยงดูไว้ให้จงรักภักดีต่อราชสำนักแต่เพียงประการเดียว
สิคาล กบฏผู้ลึกลับถูก หวัง เลิ่ง หัวหน้าหน่วยจักรโลหิตจับตัวได้ สิคาลบอกเป็นปริศนาว่า หวัง เลิ่ง จะเป็นผู้ปลดชีพตนเอง ขณะที่นำส่งตัวสิคาลไปประหารชีวิต สิคาลถูกแย่งชิงตัวไปได้ และยังจับตัว มู่ เซิง สมาชิกหญิงเพียงคนเดียวของจักรโลหิตไปได้ ทางหน่วยจึงต้องออกเดินทางไปช่วย โดยที่ทางราชสำนักได้ส่ง ไห้ ตู่ ขุนนางคนสนิทของฮ่องเต้ติดตามไปด้วยเพื่อควบคุมผลงาน ซึ่งไห้ ตู่ ผู้นี้ กง เอ๋อ ขุนนางผู้เป็นผู้บังคับบัญชาหน่วยจักรโลหิตได้เตือนหวัง เลิ่งให้ต้องระมัดระวัง
หวัง เลิ่ง ได้รับรู้ว่าแท้จริงแล้วทั้งตนและไห้ ตู่ ต่างถูกราชสำนักหลอกใช้ โดยที่ทางฮ่องเต้ซึ่งต้องการจะทำให้ราชวงศ์ชิงรุ่งเรืองและได้รับการยอมรับจากสากล จึงต้องเก็บสมาชิกหน่วยจักรโลหิตไปทีละคน ๆ เพราะไม่ต้องการให้ประวัติของตนมัวหมอง อีกทั้งกำลังจะมีหน่วยปืนกลไฟ ซึ่งใช้เทคโนโลยีปืนไฟซึ่งมีอานุภาพและยิงได้ไกลกว่าจักรโลหิตมาแทนที่ โดยใช้ไห้ ตู่ เป็นผู้จัดการ ขณะที่กบฏอย่างสิคาล ยอมรับในสิ่งที่ตนเป็น แต่หวัง เลิ่งปล่อยให้รูปลักษณ์และฐานะภายนอกเป็นตัวตัดสินเสียมากกว่า
เบื้องหลังและคำวิจารณ์.
"The Guillotines" เป็นภาพยนตร์กำลังภายในที่ใช้ทุนสร้างมหาศาลถึง 450 ล้านบาท โดยมีปีเตอร์ ชาน เป็นผู้อำนวยการสร้าง และได้หลิว เหว่ยเฉียง หรือแอนดรูว์ เลา ผู้กำกับภาพยนตร์ชื่อดัง ที่ซึ่งมีผลงานโด่ดเด่นอย่าง "Infernal Affairs" ในปี ค.ศ. 2002 มาทำหน้าที่เป็นผู้กำกับฯ โดยเป็นการรีเมคจากภาพยนตร์เรื่องดังในอดีต คือ "The Flying Guillotines" ของบริษัทชอว์บราเดอส์ อีกทั้งยังได้ออกฉายในระบบสามมิติ หรือ 3D ซึ่งใช้เวลาในการพัฒนาเทคนิคพิเศษในเรื่องนานถึงครึ่งปี และยังได้นักแสดงระดับซูเปอร์สตาร์ในฮ่องกง ,จีนแผ่นดินใหญ่ และไต้หวันมารับบทบาทมากมาย ทั้ง หวง เสี่ยวหมิง, หร่วน จิงเทียน, หยู เหวินเล่อ และหลี่ ยู่ชุน โดยในฉากแอ๊คชั่นโลดโผนทั้งหมดต้องแสดงเอง โดยไม่ได้ใช้สตั๊นน์แมน รวมทั้งได้หวัง หยู่ อดีตนักแสดงชื่อดังในภาพยนตร์กำลังภายในชื่อดังในอดีตอย่าง "One-Armed Swordsman" รับบทเป็นขุนนางผู้เป็นผู้บังคับบัญชาของหน่วยจักรโลหิตด้วย
แต่ภาพยนตร์ได้รับคำวิจารณ์ว่า การตัดต่อเป็นไปอย่างขาด ๆ เกิน ๆ และฉากแอ๊คชั่นก็ยังขาดแคลน ไม่ดูสนุกตื่นเต้นเหมือนในตัวอย่าง แต่กลับเป็นภาพยนตร์ปรัชญา แฝงแนวความคิด แต่ทว่าบทภาพยนตร์กลับทำได้ถึงไม่ลึกซึ้งถึงมิติของตัวละคร และประเด็นที่เนื้อเรื่องต้องการนำเสนอ
เออัว

อีอูอา เป็นเกาะขนาดเล็กแต่มีความสำคัญมากเกาะหนึ่งของประเทศตองงา เออัวตั้งอยู่ใกล้กับเขตการปกครองโตงาตาปู แต่มีการปกครองที่ไม่ขึ้นต่อกัน โดยเออัวมีพื้นที่ทั้งสิ้น 87.44 km2 และมีประชากรในปี ค.ศ. 2011 ทั้งสิ้น 5,016 คน
เชฟโรเลต โซนิค

เชฟโรเลต โซนิค  เป็นรถยนต์ซับคอมแพ็กต์ (Sub Compact) ของเชฟโรเลต (Chevrolet) ในเครือจีเอ็ม (GM) หรือเจนเนอรัล มอเตอร์ โดยทางจีเอ็มได้พัฒนาโซนิคขึ้นมาแทนที่รถเชฟโรเลต อาวีโอ (Chevrolet Aveo) ที่ได้เลิกผลิตแล้ว ซึ่งประกอบไปด้วย รถเชฟโรเลต โซนิค แบบนอทช์แบ็ค 4 ประตู (Chevrolet Sonic NB) และ รถเชฟโรเลต โซนิค แฮทช์แบ็ค 5 ประตู (Chevrolet Sonic HB) ระบบเกียร์ที่ใช้เป็นแบบเกียร์ธรรมดา 5 สปีด และ ระบบเกียร์อัตโนมัติ 6 สปีด โครงสร้างตัวถังรถเป็นแบบ body-frame-integral หรือ BFI ที่มีความเสถียรภาพสูง ซึ่งพัฒนาโดยทีมวิศวกรของเชฟโรเลต (Chevrolet) 
เชฟโรเลต โซนิค ใช้เครื่องยนต์ 1.4 ลิตร DOHC - Double Overhead Camshaft ของ จีเอ็ม รองรับการเติมน้ำมันชนิด E20 ระบบ Double CVC - Continuously-Variable Cam-phasing ช่วยเพิ่มประสิทธิภาพในการส่งกำลังของเครื่องยนต์ ระบบหัวฉีดน้ำมันแบบใหม่ และเซ็นเซอร์ตรวจสอบระดับออกซิเจน ควบคุมการจ่ายน้ำมันให้ประหยัด มีประสิทธิภาพ และลดมลภาวะ โดยเชฟโรเลต โซนิค ที่ผลิตในประเทศไทย (Thailand) มีให้เลือกทั้งหมด 3 แบบ คือ รุ่นธรรมดา LS, รุ่นกลาง LT และรุ่นออพชั่นเต็มสูบ LTZ นอกจากตลาดในประเทศไทยแล้ว ศูนย์การผลิตจีเอ็ม จังหวัดระยองยังจะเป็นศูนย์กลางการผลิตเชฟโรเลต โซนิคส่งออกจำหน่ายสู่ประเทศอินโดนีเซีย (Indonesia) ประเทศมาเลเซีย (Malaysia) และ ประเทศฟิลิปปินส์ (Philippines) อีกด้วย 
เครื่องยนต์ของรถเชฟโรเลต โซนิคแบบนอทช์แบ็ค และ แบบแฮทช์แบ็ค
รุ่นรถยนต์เชฟโรเลตที่มีจำหน่ายในประเทศไทย ประกอบไปด้วย.
เชฟโรเลต โซนิค นอทช์แบ็ค 4 ประตู (Chevrolet Sonic NB)
เชฟโรเลต โซนิค แฮทช์แบ็ค 5 ประตู (Chevrolet Sonic HB)
ยุติการผลิตและจำหน่าย (พ.ศ. 2563).
Chevrolet (เชฟโรเลต) หนึ่งในบริษัทในเครือ General Motors บริษัทผู้ผลิตรถยนต์จากสหรัฐอเมริกา เปิดเผยว่าพวกเขากำลังจะยุติการผลิต Chevy Sonic รถยนต์ราคาย่อมเยาของค่ายภายในปี 2020 อย่างแน่นอน
โดยสาเหตุก็เพราะ Chevy Sonic รถยนต์ขนาดเล็กที่มีทั้งแบบซีดาน และแฮทช์แบค ไม่สามารถทำการตลาดได้ในระยะหลัง โดยไตรมาสแรกของปีนี้ขายได้เพียงแค่ 4,341 คันทั่วสหรัฐฯ ถือว่าน้อยมากๆ เมื่อเทียบกับยอดขายของแบรนด์ทั้งหมด 71,247 คัน
ทั้งนี้ Sonic เป็นรถยนต์ที่มีราคาจำหน่ายย่อมเยาที่สุดของ Chevrolet ด้วยค่าตัวเริ่มต้นเพียง 16,170 เหรียญสหรัฐเท่านั้น ขณะที่ลูกค้าราว 30% มีอายุไม่ถึง 35 ปีซึ่งถือว่าเป็นคนรุ่นใหม่ แต่กระนั้นยอดขายของรถซับคอมแพ็กต์รุ่นนี้ลดลงจาก 93,518 คันในปี 2014 เหลือ 30,290 คันในปี 2017
เชฟโรเลตเปิดเผยว่า Chevy Sonic ได้กลายเป็นตลาดที่ได้เห็นความต้องการลดลงอย่างมากในช่วงไม่กี่ปีที่ผ่านมา เพราะตลาดรถยนต์ในปัจจุบันมีความสนใจในรถครอสโอเวอร์และ SUV และ บริษัท ตัดสินใจหยุดการผลิตรถยนต์คันนี้ในเดือนตุลาคม เมื่อวันที่ 20 ตุลาคม พ.ศ. 2563
เรืออสุรวายุภักษ์

เรืออสุรวายุภักษ์ เป็นเรือรูปสัตว์ในประเภทเรือเหล่าแสนยากร เป็นหนึ่งในเรือพระราชพิธีกระบวนพยุหยาตราชลมารค เรืออสุรวายุภักษ์ โขนเรือเป็นรูปครึ่งยักษ์ครึ่งนก มีส่วนบนเป็นยักษ์ ส่วนล่างเป็นนกองค์เป็นสีม่วง ลักษณะและขนาดของเรือใกล้เคียงกับเรืออสุรปักษี การแต่งกายของผู้ประจำเรือ นายลำนุ่งปูม สวมเสื้อเข้มขาบ โพกขลิบทอง ปัจจุบันเก็บรักษาที่พิพิธภัณฑสถานเรือพระราชพิธี คลองบางกอกน้อย
เรือเสือทยานชล

เรือเสือทยานชล เป็นเรือประตูหน้าในประเภทเรือพิฆาต เป็นหนึ่งในเรือพระราชพิธีกระบวนพยุหยาตราชลมารค หัว เรือทำเป็นรูปหัวเสือ มีคฤห์สำหรับอำมาตย์ฝ่ายทหารนั่ง เป็นเรือรบที่อยู่ในริ้วที่ 2 และริ้วที่ 4 ถัดจากเรือประตูหน้าเข้ามาในกระบวน มีปืนจ่ารงตั้งที่หัวเรือ เรือพิฆาต ทั้ง 2 ลำนี้ จะแล่นส่ายโดยเรือเสือทยานชลแล่นส่ายนอกด้านขวา และเรือคำรณสินธุ์แล่นส่ายนอกด้านซ้าย การแต่งกายของผู้ประจำเรือ นายละนุ่งปูม สวมเสื้อเข้มขาบ โพกขลิบทอง
ชื่อของเรือเสือทยานชล ได้ถูกนำไปใช้ตั้งเป็นชื่อเรือรบสมัยใหม่ ดังนี้
วัฒนธรรมแลพีตา

วัฒนธรรมแลพีตา  เป็นกลุ่มบุคคลหรือวัฒนธรรมในยุคก่อนประวัติศาสตร์ในมหาสมุทรแปซิฟิก ซึ่งดำรงอยู่ในช่วงระยะเวลาประมาณ 1600 ปีก่อนคริสตกาลถึง 500 ปีก่อนคริสตกาล นักโบราณคดีเชื่อว่าชาวแลพีตาเป็นบรรพบุรุษและเป็นจุดกำเนิดของวัฒนธรรมทั้งในภูมิภาคพอลินีเซีย ไมโครนีเซีย และบางพื้นที่ของเมลานีเซีย ลักษณะของวัฒนธรรมแลพีตาเป็นการขยายพื้นที่อยู่อาศัยในหมู่เกาะมหาสมุทรแปซิฟิกที่ไม่เคยมีใครอยู่อาศัยมาก่อน ส่งผลให้เกิดการแพร่กระจายการอยู่อาศัยอย่างกว้างขวาง การปั้นเครื่องปั้นดินเผา การแพร่กระจายของการใช้หินออปซีเดียน รวมไปถึงการแพร่กระจายของกลุ่มภาษาโอเชียเนีย
ชาวแลพีตาอาจเป็นกลุ่มคนที่มีความเจริญรุ่งเรืองสูงสุดในการนำทางและการเดินเรือในสมัยนั้น จากการเดินทางหาเกาะสำหรับการอยู่อาศัยในหมู่เกาะมหาสมุทรแปซิฟิกที่กว้างใหญ่ ทายาทของชาวแลพีตาคือคนในกลุ่มพอลินีเซียในปัจจุบันที่ลงหลักปักฐานตั้งแต่ฮาวายจนถึงเกาะอีสเตอร์ นอกจากนี้ยังเป็นไปได้ว่าผู้คนในวัฒนธรรมแลพีตาอาจเคยเดินทางถึงทวีปอเมริกาใต้
บรรณานุกรม.
<templatestyles src="Refbegin/styles.css" />
นางงามจักรวาล 1962

นางงามจักรวาล 1962  เป็นการจัดการประกวดนางงามจักรวาลครั้งที่ 11 จัดเมื่อวันที่ 14 กรกฎาคม พ.ศ. 2505 ณ ไมอามีบีช รัฐฟลอริดา สหรัฐอเมริกา ในปีนี้มีผู้เข้าประกวด 52 คน จากทั่วโลก โดยมี มาร์ลีน ชมิดท์ นางงามจักรวาล 1961 เป็นผู้มอบมงกุฏให้กับ นอร์มา โนแลน สาวงามวัย 24 ปีจากประเทศอาร์เจนตินา ครองตำแหน่งนางงามจักรวาลในปีนี้
ผู้เข้าประกวด.
มี 52 ผู้เข้าประกวด ดังต่อไปนี้
<templatestyles src="Col-begin/styles.css"/>
บูดีโยโน

บูดีโยโน  เป็นรองประธานาธิบดีอินโดนีเซียคนแรกที่ได้รับการเลือกตั้งโดยตรงจากประชาชนในปี พ.ศ. 2552 ภายหลังการปฏิรูปการเมืองและการแก้ไขรัฐธรรมนูญ ร่วมกับซูซีโล บัมบัง ยูโดโยโน
อายะ อิมามูระ

อายะ อิมามูระ (; โรมาจิ: "Imamura Aya"; 13 มีนาคม ค.ศ. 1955 – กุมภาพันธ์ ค.ศ. 2013) เป็นทั้งนักประพันธ์, นักเขียนนิยายลึกลับชาวญี่ปุ่น เธอเกิดที่จังหวัดนางาโนะ และมีชื่อจริงคือ เคโกะ อิมาอิ (; โรมาจิ: "Imai Keiko")
อายะสำเร็จการศึกษาภาควิชาภาษาอังกฤษจากมหาวิทยาลัยสึรูบุงกะ และเธอได้เข้าทำงานที่บริษัทแห่งหนึ่งก่อนที่จะผันตัวมาเป็นนักเขียนในภายหลัง ใน ค.ศ. 1989 "มันจิ โนะ ซัทสึจิน" ซึ่งเป็นนิยายลึกลับเรื่องแรกของเธอ ได้รับรางวัลอายูกาวะ เท็ตสึยะที่จัดโดยสำนักพิมพ์โตเกียวโซเก็นชะ ซึ่งเป็นรางวัลยอดเยี่ยมสำหรับนักเขียนหน้าใหม่
วันที่ 6 มีนาคม ค.ศ. 2013 ได้มีการพบศพของอายะที่บ้านของเธอในกรุงโตเกียว โดยสันนิษฐานว่าเสียชีวิตจากอาการป่วยในช่วงต้นเดือนกุมภาพันธ์ ขณะอายุได้ 57 ปี
รายชื่อผลงาน.
1. ออกโดย สำนักพิมพ์ Jlit หรือ Talent one
2. ออกโดย สำนักพิมพ์ Hummingbook
3. ออกโดย สำนักพิมพ์ Prism ในเครือ Amarin book
มิสยูนิเวิร์สไทยแลนด์ 2557

มิสยูนิเวิร์สไทยแลนด์ 2557 จัดประกวดขึ้นเป็นครั้งที่สามในชื่อ มิสยูนิเวิร์สไทยแลนด์ ดำเนินการประกวด และทำกิจกรรมที่จังหวัดร้อยเอ็ด และประกวดรอบตัดสินในวันที่ 17 พฤษภาคม 2557 ณ รอยัล พารากอน ฮอลล์ ศูนย์การค้าสยามพารากอน กรุงเทพมหานคร โดย สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด 
ผู้ชนะเลิศ คือ เวฬุรีย์ ดิษยบุตร แต่ขอสละตำแหน่งในอีก 20 วัน ต่อมา และ พิมพ์บงกช จันทร์แก้ว เป็นตัวแทนไปประกวด นางงามจักรวาล 2014 ที่ โดรัล รัฐฟลอดิรา สหรัฐอเมริกา
ผู้เข้าประกวด.
ผู้เข้าประกวด 40 คนสุดท้าย ได้รับการยืนยันแล้ว จากเว็บไซด์ มิสยูนิเวิร์สไทยแลนด์
เทศบาลตำบลเทพาลัย

เทศบาลตำบลเทพาลัย เป็นเทศบาลแห่งหนึ่งใน อำเภอคง จังหวัดนครราชสีมา
ที่ตั้งและอาณาเขต.
เทศบาลตำบลเทพาลัย มีพื้นที่อยู่ติดถนนมิตรภาพ – หนองคาย ทางเข้าอำเภอคง และอยู่สองฝั่งถนนบ้านวัด – เมืองคง ตั้งอยู่ห่างจากตัวจังหวัดนครราชสีมาไปทางทิศเหนือประมาณ 60 กิโลเมตร 
ชุมชน.
เทศบาลตำบลเทพาลัย แบ่งเขตการปกครองออกเป็น 3 ชุมชน ดังนี้
ประชากร.
จำนวนประชากร ณ วันที่ 30 มิถุนายน พ.ศ. 2549
จำนวนทั้งสิ้น 2,884 คน เป็นชาย 1,484 คน เป็นหญิง 1,400 คน
โซนี่ เอ็กซ์พีเรียแซด2

โซนี่ เอ็กซ์พีเรียแซด2  เป็นสมาร์ตโฟนระดับสูง ใช้ระบบปฏิบัติการแอนดรอยด์ ผลิตโดยโซนี่ มีชื่อรหัสว่า "ซีรีอุส"  เป็นรุ่นที่พัฒนาต่อมาจากโซนี่ เอ็กซ์พีเรียแซด1 โดยแซด2 นั้นมีมาตรฐานกันน้ำและกันฝุ่น ไอพี 55 และ 58 มาพร้อมกับหน้าจอใหม่, ใช้ชิปสแนปดรากอน 801 และความสามารถในการบันทึกวิดีโอความละเอียด 4K
หนู กันภัย

หนู กันภัย มีชื่อจริงว่า อัครพัชร์ กัณณ์ภัยย์ เป็นนักสักที่มีชื่อเสียง โดยเฉพาะการสักยันต์แบบที่เรียกว่า "ห้าแถว" ซึ่งเปนความเชื่อส่วนบุคคลว่ามีอิทธิฤทธิ์ทำให้ผู้สักนั้นอยู่ยงคงกระพัน ของมีคมฟันแทงไม่เข้า
ประวัติ.
นาย อัครพัชร์ กัณณ์ภัยย์ เกิดปี พ.ศ. 2505 ที่อำเภอบางบัวทอง จังหวัดนนทบุรี เป็นบุตรของนายคูณ และนางสว่าง
กันภัย เขาเริ่มศึกษาไสยศาสตร์ด้วยตนเองจากตำราขอมของบิดาหลังจากเรียนจบชั้นประถม 4 
ในช่วงวัยรุ่นเขามักมีเรื่องเกเรตีรันฟันแทงเป็นประจำ มารดาจึงขอให้บวชเรียนที่"วัดละหาร" อำเภอบางบัวทอง จังหวัดนนทบุรี เมื่ออายุครบเกณฑ์จึงอุปสมบทต่อ มีฉายาว่า "ธัมมวโร" จากนั้นเขาจึงได้ศึกษาวิชาเพิ่มเติมจากพระภิกษุที่"วัดปลวกแดง" จังหวัดระยอง และได้ออกธุดงค์ ก่อนจะมาจำวัดที่วัดตลาดเหนือ ตำบลบางขะแยง อำเภอเมืองปทุมธานี และลาสิกขาบทที่นั่น 
หลังจากลาสิกขาบท ก็ได้ตั้งสำนักสักยันต์ขึ้นที่จังหวัดปทุมธานี จนกระทั่งมีชื่อเสียงทั่วไป มีลูกศิษย์นับถือเป็นจำนวนมาก
ผลงาน.
หนู กันภัย เขายังเป็นผู้สร้างภาพยนตร์เกี่ยวกับชีวประวัติของตนเอง ชื่อเรื่อง หนูกันภัย ศึกมหายันต์ ยิงกันสนั่นจอ (2553) และเขายังเขียนบทภาพยนตร์ให้กับเรื่อง ห้าแถว อีกด้วย (2551)
เบอร์บล็อง

เบอร์บล็อง  แปลตรงตัวว่าเนยเหลวสีขาว เป็นซอสแบบฝรั่งเศสที่ทำจากหอมแดง น้ำส้มสายชู ไวน์ขาว วิปปิงครีม เนยจืด เกลือ พริกไทย และผักชีฝรั่ง เคี่ยวรวมกันจนเป็นครีมข้น กินกับปลาทอด อาหารนี้มีต้นกำเนิดอยู่ที่หุบเขาลัวร์ (Loire Valley)
กอร์ดงเบลอ

กอร์ดงเบลอ  เป็นอาหารฝรั่งเศสที่นำเนื้อสัตว์มาแล่ให้เป็นชิ้นบาง ๆ ใส่แฮมและชีสเป็นไส้ แล้วนำเนื้อไก่มาหุ้มให้มิด นำไปชุบไข่และเกล็ดขนมปัง ทอดให้สุก เนื้อสัตว์ที่ใช้มีทั้งไก่และแฮม เป็นอาหารที่ได้รับอิทธิพลจากชนิทเซิลที่เป็นเนื้อสัตว์ทอดยัดชีสในสวิตเซอร์แลนด์
ลิเก๊..ลิเก

ลิเก๊..ลิเก เป็นละครโทรทัศน์แนว โรแมนติก-คอมเมดี้ จากบทประพันธ์โดย สุรินทร์ รุ่งสว่าง และทีมเอ็กแซ็กท์ ถูกนำมาสร้างเป็นละครโทรทัศน์มาแล้ว 2 ครั้ง โดยบริษัทเอ็กแซ็กท์ ครั้งแรกเมื่อปี พ.ศ. 2546 กำกับการแสดงโดย อิสริยะ จารุพันธ์ ออกอากาศทุกคืนวันจันทร์-อังคาร เวลา 20.20 - 22.20 น. ออกอากาศวันที่ 25 สิงหาคม พ.ศ. 2546 ถึง 30 กันยายน .ศ. 2546 ทางสถานีโทรทัศน์สีกองทัพบกช่อง 7 
และนำกลับมาสร้างใหม่อีกครั้งในปี พ.ศ. 2557 ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย กิตติ บุญสกุลศักดิ์ นำแสดงโดย ศรราม เทพพิทักษ์, เปาวลี พรพิมล ออกอากาศทุกพุธ-พฤหัสบดี เวลา 20.10 - 21.25 น. ออกอากาศวันที่ 2 ตุลาคม พ.ศ. 2557 ถึง 25 ธันวาคม พ.ศ. 2557 ทางสถานีวิทยุโทรทัศน์กองทัพบกช่อง 5 และทางช่องวัน ได้นำละครเรื่องนี้มาออกอากาศอีกครั้ง ทุกวันจันทร์ - พฤหัสบดี เวลา 12.50 น. เริ่มวันอังคารที่ 11 กรกฎาคม พ.ศ. 2560 ถึง 14 สิงหาคม พ.ศ. 2560 ฉบับหลังเปาวลีซึ่งเป็นนักร้องลูกทุ่ง ได้เริ่มเรียนลิเกตั้งแต่ขั้นพื้นฐาน
ในพ.ศ.2567 ได้ออกอากาศทางช่องวัน31
 พ.ศ. 2546
 พ.ศ. 2557
อาเลมาเยฮู อะตอมซา

อาเลมาเยฮู อะตอมซา (อัมฮารา: ኢትዮጵያ; 12 กุมภาพันธ์ ค.ศ. 1969 – 6 มีนาคม ค.ศ. 2014) เป็นนักการเมืองชาวเอธิโอเปีย ผู้ทำหน้าที่เป็นประธานภูมิภาคโอโรมาซึ่งเป็นภูมิภาคที่ใหญ่ที่สุดของประเทศ ตั้งแต่ ค.ศ. 2010 จนกระทั่งลาออกเนื่องจากการเจ็บป่วยใน ค.ศ. 2014 จากนั้น เขาได้เสียชีวิตที่กรุงเทพมหานคร ในวันที่ 6 มีนาคม ค.ศ. 2014
การเจ็บป่วยและเสียชีวิต.
อาเลมาเยฮูเสียชีวิตในวันที่ 6 มีนาคม ค.ศ. 2014 ที่โรงพยาบาลบำรุงราษฎร์ ในกรุงเทพมหานคร ช่วงเวลาตี 1 ภายหลังได้รับการรักษาในช่วงห้าสัปดาห์ก่อน โดยมีสาเหตุการเสียชีวิตที่ได้รับการกล่าวถึงคือไข้รากสาดใหญ่ บางแหล่งที่มาของฝ่ายค้านได้มุ่งเสนอว่าได้มีการทำผิดกติกาการดำรงตำแหน่งในช่วงที่เขาเสียชีวิต โดยที่เขายังคงดำรงตำแหน่งทางการเมืองเพื่อรณรงค์ต่อต้านการทุจริต
ปาไง

ปาไง  เป็นศูนย์กลางการบริหารของเขตการปกครองฮาอะไป ตั้งอยู่ทางตะวันตกของเกาะลิฟูกา มีประชากร 1,026 คน ปังไกเป็นสถานที่ที่เชอร์ลีย์ แวลดิมาร์ เบเกอร์ อดีตนายกรัฐมนตรีชาวต่างชาติเพียงคนเดียวในประวัติศาสตร์ตองงาเสียชีวิต
ภาษาฮาวาย

ภาษาฮาวาย (#เปลี่ยนทาง ,) เป็นภาษาพอลินีเชียและภาษาใกล้สูญขั้นวิกฤตในตระกูลภาษาออสโตรนีเซียนที่ได้ชื่อภาษามาจากเกาะฮาวาย เกาะที่ใหญ่ที่สุดในหมู่เกาะมหาสมุทรแปซิฟิกเขตร้อนตอนเหนือ ภาษาฮาวายและภาษาอังกฤษเป็นภาษาราชการของรัฐฮาวาย พระเจ้าคาเมฮาเมฮาที่ 3 ทรงสถาปนารัฐธรรมนูญที่เขียนขึ้นเป็นภาษาฮาวายครั้งแรกใน ค.ศ. 1839 ถึง 1840
ใน ค.ศ. 1896 สาธารณรัฐฮาวายกำหนดให้ภาษาอังกฤษเป็นภาษาราชการในโรงเรียน จำนวนผู้พูดภาษาฮาวายเป็นภาษาแม่ลดลงเรื่อย ๆ ในช่วงคริสต์ทศวรรษ 1830 ถึงคริสต์ทศวรรษ 1950 ภาษาอังกฤษเข้ามาแทนที่ภาษาฮาวายในเกาะที่มีคนอาศัยอยู่ 6 จาก 7 เกาะ ใน ค.ศ. 2001 มีผู้พูดภาษาฮาวายเป็นภาษาแม่เหลือน้อยกว่าร้อยละ 0.1 จากประชากรทั้งรัฐ นักภาษาศาสตร์จึงไม่แน่ใจว่าภาษาฮาวายกับภาษาใกล้สูญอื่น ๆ จะอยู่รอดหรือไม่.#เปลี่ยนทาง 
ถึงกระนั้น ตั้งแต่ประมาณ ค.ศ. 1949 ถึงปัจจุบัน มีการให้ความสนใจและส่งเสริมภาษาฮาวายเพิ่มมากขึ้นเรื่อย ๆ โรงเรียนอนุบาลสอนภาษาฮาวายสาธารณะที่เรียกว่า Pūnana Leo ก่อตั้งขึ้นใน ค.ศ. 1984 และโรงเรียนสอนภาษาแห่งอื่นก่อตั้งขึ้นตามมาในเวลาไม่นาน นักเรียนกลุ่มแรกที่เริ่มเรียนในโรงเรียนอนุบาลภาษาฮาวายสำเร็จการศึกษาจากวิทยาลัยแล้ว และหลายคนพูดภาษาฮาวายได้คล่อง อย่างไรก็ตาม ทางยูเนสโกยังคงจัดให้ภาษาฮาวายอยู่ในกลุ่มภาษาใกล้สูญขั้นวิกฤต
ภาษาพิดจินฮาวาย (หรือภาษาอังกฤษครีโอลฮาวาย ) เป็นภาษาครีโอลที่มีผู้พูดในรัฐฮาวายมากกว่าภาษาฮาวาย นักภาษาศาสตร์บางส่วน รวมถึงคนท้องถิ่นจำนวนมากโต้แย้งว่า ภาษาพิดจินฮาวายเป็นภาษาย่อยของภาษาอังกฤษแบบอเมริกัน ภาษาพิดจินครีโอลถือกำเนิดจากผู้อพยพที่มาจากญี่ปุ่น จีน ปวยร์โตรีโก เกาหลี โปรตุเกส สเปน และฟิลิปปินส์ ซึ่งกลายมาเป็นสิ่งจำเป็นในไร่ใหญ่ แรงงานชาวฮาวายและผู้อพยพ รวมถึง "luna" หรือผู้ดูแล ต่างพบวิธีสื่อสารกันเอง ในที่สุดภาษาพิดจินจึงกระจายออกจากไร่ใหญ่และเข้าสู่ชุมชนที่ใหญ่ขึ้น โดยยังคงใช้มาจนถึงทุกวันนี้
กลุ่มภาษาและต้นตอ.
ภาษาฮาวายเป็นภาษาพอลินีเชียที่อยู่ในตระกูลภาษาออสโตรนีเซียน โดยมีความใกล้ชิดกับภาษาพอลินีเชียอื่น ๆ เช่น ซามัว, Marquesan, ตาฮีตี, มาวรี, ราปานูอี (ภาษาในเกาะอีสเตอร์) และตองงา
Schütz (1994) รายงานว่า ชาว Marquesan เข้าล่าอาณานิคมหมู่เกาะเมื่อประมาณ ค.ศ. 300 ตามมาด้วยคลื่นผู้อพยพในเวลาต่อมาจากหมู่เกาะโซไซเอตีและซามัว-ตองงา เมื่อเวลาผ่านไป ภาษาของพวกเขากลายมาเป็นภาษาฮาวายในหมู่เกาะฮาวาย คิมูระและวิลสัน (1983) ยังกล่าวอีกว่า: นักภาษาศาสตร์ยอมรับว่าภาษาฮาวายมีความใกล้ชิดกับภาษาพอลินีเชียตะวันออก โดยมีความเชื่อมโยงอย่างหนักแน่นเป็นพิเศษในหมู่เกาะมาร์เคซัสตอนใต้ และความเชื่อมโยงรองในตาฮีติ ซึ่งอาจอธิบายได้ด้วยการเดินทางระหว่างหมู่เกาะฮาวายกับหมู่เกาะโซไซเอตี
ความเข้าใจระหว่างกัน.
แจ็ก เอช. วาร์ด (1962) ได้ทำการศึกษาโดยใช้คำศัพท์พื้นฐานและถ้อยคำสั้น ๆ เพื่อพิจารณาระดับความเข้าใจระหว่างภาษาพอลินีเชียที่แตกต่างกัน พบว่าความเข้าใจระหว่างกันของภาษาฮาวายกับภาษา Marquesan อยู่ที่ร้อยละ 41.2 ตาฮีตีอยู่ที่ร้อยละ 37.5 ซามัวอยู่ที่ร้อยละ 25.5 และตองงาอยู่ที่ร้อยละ 6.4
อักขรวิธี.
ก่อนหน้าการติดต่อกับชาวตะวันตก ชาวฮาวายไม่มีภาษาเขียนของตนเอง ยกเว้นสัญลักษณ์ศิลปะสกัดหิน โดย "ka pīʻāpā Hawaiʻi" ชุดตัวอักษรฮาวายสมัยใหม่ อิงจากอักษรละติน ศัพท์ภาษาฮาวายลงท้ายด้วยเสียงสระ"เท่านั้น" และพยัญชนะทั้งหมดต้องตามหลังด้วยสระ ลำดับพยัญชนะฮาวายเรียงสระทั้งหมดก่อนหน้าพยัญชนะ ตามตารางข้างล่างนี้
อีโว ไนน์

อีโว ไนน์ (อังกฤษ: Evo Nine) เป็นวงบอยแบนด์สัญชาติไทย จากค่าย โมโนมิวสิก มีสมาชิกทั้งหมด 7 คน โดยก่อนหน้านี้เปิดตัวในนาม Mono Music Junior มาก่อน
ที่มาของชื่อวง.
คำว่า Evo มากจากคำว่า Evolution ส่วนคำว่า Nine พ้องมาจากคำว่า นาย ที่ใช้เป็นสรรพนามนำหน้าของผู้ชายในภาษาไทย
ผลงาน.
อัลบั้มเต็ม.
ปล.ในอัลบั้มมีเพลงของ วาง Evo Nineที่ร้อง 1เพลงคือเพลง
ยิ่งกว่าคำนิยาม : วาง EvoNine
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พันท์เซอร์ 1

พันท์เซอร์คัมพฟ์วาเกิน 1 ((อักษรย่อ Pz.Kpfw. I)) หรือที่เรียกในอีกชื่อหนึ่งคือ พันท์เซอร์ 1 เป็นรถถังเบาสำหรับสนับสนุนทหารราบของกองทัพนาซีเยอรมัน ที่ได้สร้างหลังจากการเซนต์สนธิสัญญาแวร์ซายส์ เยอรมันได้ออกแบบในช่วงทศวรรษที่1930 และได้ทำการผลิตแบบจำนวนมากเมื่อปี1934 และเยอรมันยังได้ส่งแพนเซอร์ 1 ไปรบเพื่อเป็นการทดสอบประสิทธิภาพในสงครามกลางเมืองสเปน และ จีน ยังได้ซื้อไปใช้ในสงครามจีน-ญี่ปุ่นด้วย
หลังการประเมินผลในการรบในสเปน แพนเซอร์ 1 รบได้อย่างมีประสิทธิภาพ และเมื่อสงครามโลกระเบิดขึ้น จึงได้เข้าร่วมสมรภูมิหลายแห่ง แต่ช่วงกลางสงคราม รถถังรุ่นใหม่ๆของกองเยอรมันมีอานุภาพสูงขึ้นเรื่อยๆ แพนเซอร์ 1 จึงลดบทบาทลง และมีการนำตัวถังรถ มาติดตั้งปืนขนาด75มม. เพื่อเป็นปืนใหญ่อัตตาจรและรถพิฆาตรถถังด้วย
ศรันยู ศรุติสุต

ศรันยู ศรุติสุต ชื่อเล่น แอนดรูว์ นักร้องและนักแสดงชาวไทย สังกัดโมโน มิวสิค 
ประวัติ.
แอนดรูว์เกิดและเติบโตที่สหรัฐอเมริกา ที่นั่นเขาได้ใช้ชีวิตละเรียนรู้วัฒนธรรมด­นตรีของคนผิวสี และเมื่อเขากลับมาอยู่ที่ประเทศไทยก็ได้รั­บการชักชวนจากสถาบันดนตรีแห่งหนึ่งให้มาออ­ดิชั่น เพื่อเข้าร่วมโปรเจกต์ยักษ์ใหญ่ชิ้นนี้เพราะ­เขาจะสามารถเติมเต็มในตำแหน่ง Rapper ได้ เขาสามารถผ่านรอบการคัดเลือกที่หนักและหิน โดยต้องอาศัยการปรับตัวที่มากกว่าปกติ เนื่องจากวัฒนธรรมการใช้ชีวิตและการทำงานท­ี่แตกต่างกันซึ่งการได้มาเป็นส่วนหนึ่งของ Evo Nine คือการเปลี่ยนชีวิตของเขาไปเลยทีเดียว
ผลงาน.
ผลงานเพลง(Evo Nine)
ประมวลกฎหมายวาวาอู

ประมวลกฎหมายวาวาอู  เป็นกฎหมายที่ประกาศขึ้นในวาวาอูโดยพระเจ้าจอร์จ ตูโปอูที่ 1 ประมวลกฎหมายวาวาอูนี้เป็นกฎหมายฉบับแรกของประเทศตองงาที่เป็นลายลักษณ์อักษรและเป็นพื้นฐานสำคัญของรัฐธรรมนูญของราชอาณาจักรตองงา
ประมวลกฎหมายวาวาอูเป็นกฎหมายที่ได้รับอิทธิพลจากมิชชันนารีกลุมเมโธดิสต์เป็นอย่างมาก เนื่องจากพระเจ้าจอร์จ ตูโปอูที่ 1 ทรงศรัทธามิชชันนารีกลุ่มนี้ เนื้อกาสาระในประมวลกฎหมายวาวาอูจึงได้รับอิทธิพลอย่างมากจากศาสนาคริสต์ มีการกล่าวถึงสิทธิมนุษยชนขั้นพื้นฐานและลดอำนาจเจ้าผู้ปกครองพื้นเมืองลง โดยเจ้าผู้ปกครองพื้นเมืองจะไม่มีอำนาจในการสั่งประหารชีวิตผู้ใดได้ รวมไปถึงไม่สามารถยึดผลิตผลทางการเกษตรของชาวตองงาเป็นของตนเอง นอกจากนี้ประมวลกฎหมายยังห้ามการจัดเทศกาลที่ชาวมิชชันนารีเห็นว่ามีความเกี่ยวข้องกับเรื่องเพศ การสักและการดื่มเครื่องดื่มแอลกอฮอล์เป็นสิ่งที่ผิดกฎหมายและมีการประกาศให้วันอาทิตย์เป็นวันหยุดงาน เพื่อส่งเสริมให้ประชาชนชาวตองงาเข้าโบสถ์อีกด้วย
พระราชวัชรสังวรมุนี (สุชาติ อภิชาโต)

พระราชวัชรสังวรมุนี หรือ พระสุชาติ ฉายา อภิชาโต เป็นพระราชาคณะชั้นราช สังกัดคณะสงฆ์ธรรมยุติกนิกาย, ประธานสงฆ์ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
ปฐมวัย.
พระอาจารย์สุชาติ อภิชาโต เกิดวันที่ 2 พฤศจิกายน พ.ศ. 2490 เมื่อท่านอายุได้ประมาณ 2 ขวบ คุณพ่อของท่านจึงได้นำท่านมาฝากกับคุณย่าที่สุพรรณฯ ให้ช่วยเลี้ยงดูแทน เพราะคุณพ่อคุณแม่ไม่สะดวกในการเลี้ยงดูท่าน เนื่องจากต้องทำงานและย้ายที่ทำงานบ่อย ท่านเข้าเรียนที่โรงเรียนเซเว่นเดย์ตั้งแต่ชั้น ป. 1 จนจบชั้นมัธยมศึกษาตอนปลาย แล้วมาทำงานที่ท่าอากาศยานนานาชาติอู่ตะเภา (ระยอง-พัทยา) อยู่ปีกว่าพอเก็บเงินได้เพียงพอแล้วเดินทางไปศึกษาต่อที่มหาวิทยาลัย California State University, Fresno ในรัฐแคลิฟอร์เนียจนจบวิศวกรรมศาสตรบัณฑิต สาขาวิศวกรรมโยธา
อุปสมบท.
พระอาจารย์สุชาติ อภิชาโต อุปสมบทเมื่อวันที่ 19 กุมภาพันธ์ พ.ศ. 2518 โดยมีสมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์ บวชได้ประมาณ 6 อาทิตย์ที่วัดบวรนิเวศราชวรวิหาร พอห่มจีวรเป็น บิณฑบาตเป็น ดูแลรักษาอัฐบริขารต่างๆ และสามารถเดินทางได้โดยไม่รู้สึกลำบากใจเกี่ยวกับการห่มผ้า จึงได้ไปอยู่กับหลวงตาพระมหาบัวที่วัดป่าบ้านตาด อำเภอเมืองอุดรธานี จังหวัดอุดรธานี
ศึกษาปฏิบัติธรรม.
บททดสอบแรกพระนวกะ เมื่อท่านได้ไปถึงวัดป่าบ้านตาดในวันแรก พระธรรมวิสุทธิมงคล (บัว ญาณสมฺปนฺโน) ได้กล่าวกับท่านว่า "อยู่ไม่ได้นะ อยู่ได้ชั่วคราว กุฏิไม่ว่าง" เสร็จแล้วท่านก็ไม่พูดอะไร และพระอาจารย์สุชาติ อภิชาโต ได้บิณฑบาตตามแบบฉบับของพระป่าเป็นครั้งแรกด้วย จนประมาณ 1 เดือนก่อนเข้าพรรษา หลวงตาพระมหาบัว จึงอนุญาตให้ท่านอยู่ที่วัดป่าบ้านตาดได้ และตลอด 5 พรรษาแรก พระอาจารย์สุชาติ อภิชาโต ได้ศึกษาพระกรรมฐานที่วัดป่าบ้านตาดโดยไม่ได้ไปไหนเลย เนื่องจากเป็นกฏของวัดและตามหลักพระวินัยที่กำหนดไว้
ชีวิตพระวัดป่าบ้านตาด พระอาจารย์สุชาติ อภิชาโต เล่าว่า ได้ฝึกความอดทนต่ออากาศหนาว เพราะบางปีอุณหภูมิเหลือแค่ 6 องศา เวลาออกบิณฑบาตร เหยียบก้อนหินหนาวเหมือนเหยีบก้อนน้ำแข็ง และสมัยที่อยู่กับหลวงตาจะได้รับการอบรมทุก 4-5 วัน อย่างน้อยครั้งล่ะ 2 ชั่วโมง ฟังธรรมแล้วจิตหมุนไปทางธรรม เหมือนต้นไม้ได้น้ำ แต่หากไม่ได้ฟัง กิเลสจะหึกเหิม และไม่หมั่นภาวนา
อดอาหารแก้กิเลส พระอาจารย์สุชาติ อภิชาโต ได้ฝึกการอดอาหารเพื่อสร้างภาวะที่กดดันจิตใจ เพื่อจะได้ผลิตธรรมออกมาต่อสู้ ผลิตปัญญา ผลิตสมาธิ ผลิตสติ ถ้าอยู่ในสภาพที่สบายกิเลสจะออกมาเพ่นพ่าน ซึ่งการอดอาหารนั้น ก็ต้องดูตามความเหมาะสมของธาตุขันธ์ด้วย
สมณศักดิ์.
ในการนี้ ทรงพระกรุณาโปรดเกล้าฯ นายอรรถนิติ ดิษฐอำนาจ องคมนตรี เป็นผู้เชิญสัญญาบัตร พัดยศ และผ้าไตร ไปถวายณ พระอุโบสถ วัดญาณสังวรารามวรมหาวิหาร
ปัจฉิมวัย.
ปัจจุบัน พระสุชาติ อภิชาโต พำนักปฏิบัติธรรมอยู่ที่เขตรักษาพันธุ์สัตว์ป่าเขาชีโอน พัทยา จังหวัดชลบุรี ซึ่งเป็นสถานที่สัปปายะ เหมาะแก่การบำเพ็ญสมณธรรมและเผยแผ่ธรรม
บุศย์สิริ รัตนาไพศาลสุข

บุศย์สิริ รัตนาไพศาลสุข (เกิด 22 กรกฎาคม พ.ศ. 2532) ชื่อเล่น บุศ เป็นนักแสดงและพิธีกรชาวไทย เริ่มเข้าสู่วงการบันเทิงจากการประกวด Pantene Star Search in Star Stage พ.ศ. 2554 ได้รับตำแหน่งรองชนะเลิศอันดับ 1 และมีผลงานละครแจ้งเกิดจากบทนางร้ายในละครเรื่อง เวียงร้อยดาว รับบท “ดารกา“
วังคลองตลาด

วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจ
ประวัติ.
วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจเมื่อกรมหมื่นสิทธิสุขุมการสิ้นพระชนม์ ต่อมาเป็นที่ประทับของพระเจ้าบรมวงศ์เธอ พระองค์เจ้าจินดา 
ปัจจุบัน.
ปัจจุบัน พบตัววังอยู่ที่เชิงสะพานเจริญรัช
วังตลาดน้อย

วังตลาดน้อย เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
ประวัติ.
พระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา เดิมทรงประทับอยู่ที่วังปากคลองตลาด บ้านเดิมของเจ้าจอมมารดาวาด ใกล้ปากคลองตลาด ต่อมาพระบาทสมเด็จพระจอมเกล้าเจ้าอยู่หัว โปรดฯให้สร้างวังตลาดน้อย ที่ถนนเจริญกรุงใกล้กับสะพานเหล็กล่าง จึงทรงย้ายไปประทับที่วังตลาดน้อยตลอดพระชนม์ชีพ
ปัจจุบัน.
ปัจจุบันวังตลาดน้อย ได้ถูกรื้อลง เหลือเพียงซากกำแพงยังคงปรากฏอยู่ให้เห็น ซึ่งซากกำแพงนี้เคยถูกไฟไหม้เมื่อวันที่ 31 ธันวาคม พ.ศ. 2555
วังปากคลองตลาด

วังปากคลองตลาด เป็นที่พำนักของเจ้าจอมมารดาวาด พระมารดาในพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
ในอดีตวังนี้เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา แต่ภายหลังพระบาทสมเด็จพระจุลจอมเกล้าเจ้าอยู่หัว โปรดฯ ให้สร้างวังตลาดน้อย ที่ถนนเจริญกรุงใกล้กับสะพานเหล็กล่าง ประทานแก่กรมขุนพิทยลาภพฤฒิธาดา กรมขุนพิทยลาภพฤฒิธาดาจึงย้ายไปประทับที่วังตลาดน้อยตลอดพระชนม์ชีพ วังนี้จึงกลายเป็นที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ
โรงเรียนนาหว้าพิทยาคม (ธาตุประสิทธิ์ประชานุเคราะห์)

โรงเรียนนาหว้าพิทยาคม "ธาตุประสิทธิ์ประชานุเคราะห์" (ชื่อภาษาอังกฤษ : Nawapittayakhom Thatprasitprachanukhro School) (ชื่อย่อ : น.ว.พ / N.W.P) เป็นโรงเรียนประจำอำเภอนาหว้า เป็นสถานศึกษาโรงเรียนมัธยมศึกษาขนาดกลาง เปิดทำการสอนในระดับช่วงชั้นที่ 3 (ม.1 - ม.3) และระดับช่วงชั้นที่ 4 (ม.4 - ม.6) มีพื้นที่บริการ 3 ตำบลในอำเภอนาหว้า คือ ตำบลนาหว้า ตำบลนาคูณใหญ่ และตำบลท่าเรือ สังกัดสำนักงานเขตพื้นที่การศึกษามัธยมศึกษานครพนม สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน.
โรงเรียนนาหว้าพิทยาคม "ธาตุประสิทธิ์ประชานุเคราะห์" เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 16 พฤษภาคม พ.ศ. 2516 โดยได้รับบริจาคที่ดินสาธารณประโยชน์ หมู่ที่ 3 ตำบลนาหว้า อำเภอนาหว้า จำนวน 85 ไร่ 3 งาน 60 ตารางวา
เกี่ยวกับโรงเรียน.
เรียนดี มีจริยา กีฬาเด่น เน้นคุณธรรม
สีม่วง - ขาว
สีม่วง หมายถึง นักเรียนที่ผ่านการอบรมที่ดี เปรียบเสมือนลูกหว้าที่สุกแล้ว
สีขาว หมายถึง นักเรียนทีมีความบริสุทธิ์ สะอาด
 รูปพระธาตุประสิทธิ์ 
เป็นที่เคารพบูชาของชาวอำเภอนาหว้า ที่ประชาชนทั่วไปแสดงถึงความีวัฒนธรรม
มาแต่โบราณ และเป็นพระธาตุที่สำคัญ 1 ใน 7 พระธาตุของจังหวัดนครพนม
ตลอดจนเป็นพระธาตุประจำวันเกิดวันพฤหัสบดี ที่สำคัญ วัดพระธาตุประสิทธิ์
ให้การอุปการะ ช่วยเหลือ อุปภัมภ์โรงเรียนนาหว้าพิทยาคม
 ช่อชัยพฤกษ์ต่อแท่นพระธาตุประสิทธิ์
แสดงถึงความสงบ ความร่มรื่นไปด้วยพฤกษานานาพันธุ์ ความอุดมสมบูรณ์
 รูปตราเสมาธรรมจักร
แสดงถึงโรงเรียนที่อยู่ในสังกัดกระทรวงศึกษาธิการ
 โบว์สีม่วงตัดของสีเหลืองทอง
มีคติพจน์ของโรงเรียน คือ "วิริเยนฺ ทุกฺขมจฺ เจติ" หมายถึง คนจะล่วงทุกข์ได้เพราะความเพียร
และถัดลงมาข้างล่าง มีชื่อของโรงเรียนเป็นตัวอักษรสีเหลืองทอง
147 หมู่ 3 ถนนเจริญวิทย์ ตำบลนาหว้า อำเภอนาหว้า จังหวัดนครพนม
โทรศัพท์ : 0-4259-7101
โทรสาร : 0-4259-7101
กลุ่มผู้ใช้เฟสบุ๊คโรงเรียน : โรงเรียนนาหว้าพิทยาคม
วอลเลย์บอลชายในโอลิมปิกฤดูร้อน 2008

วอลเลย์บอลชายในโอลิมปิกฤดูร้อน 2008 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 12 นับตั้งแต่ปี ค.ศ. 1964 จัดการแข่งขันระหว่างวันที่ 10 ถึง 24 สิงหาคม 2008 ที่แคปิตัล อินดอร์ สเตเดียม และ เป่ยจิง อินซูลิส ออฟ เทคโนโลยี ยิมเนเซียม โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยที่ 3
การแข่งขันครั้งนี้ยังเป็นครั้งแรกที่ได้เป็นระบบการใช้ลูกบอลในสนาม ให้เปลี่ยนเป็นลูกบอลของบริษัท มิกะซะ ของประเทศญี่ปุ่น รุ่น MVP200
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วังริมคลองภาษีเจริญ

วังริมคลองภาษีเจริญ หรือ วังประตูน้ำ เป็นวังที่ประทับของสมเด็จพระนางเจ้าอินทรศักดิศจี พระวรราชชายา
สมเด็จพระนางเจ้าอินทรศักดิศจี พระวรราชชายาทรงย้ายมาประทับ ณ วังริมคลองภาษีเจริญ ภายหลังจากที่พระบาทสมเด็จพระมงกุฎเกล้าเจ้าอยู่หัวเสด็จสวรรคต เมื่อสมเด็จพระนางเจ้าอินทรศักดิศจี พระวรราชชายาเสด็จมาประทับเป็นการถาวรแล้ว พระบิดาจึงกั้นบริเวณที่ดินว่างเปล่าด้านหลังของบ้านซึ่งเป็นที่กว้างขวาง ให้เป็นที่ประทับกับให้สร้างพระตำหนักสไตล์ยุโรปงดงาม เป็นพระตำหนักที่ประทับ โดยมีทางเชื่อมต่อกับตึกใหญ่ของท่านเจ้าพระยาสุธรรมมนตรีและท่านผู้หญิงสุธรรมมนตรีอีกด้วย สมเด็จพระนางเจ้าอินทรศักดิศจี พระวรราชชายาได้ประทับอยู่ ณ วังริมคลองภาษีเจริญนี้มาโดยตลอดท่ามกลางพระประยูรญาติอย่างอบอุ่นต่อมาอีกกว่า 40 ปี
เอ็มไทยท็อปทอล์กอะเบาต์ 2014

เอ็มไทยท็อปทอล์กอะเบาต์ 2014 เป็นรางวัลสำหรับคนที่มีชื่อเสียง ทางอินเตอร์เน็ท โดยอ้างอิงคะแนนจากจำนวนกระทู้เกี่ยวกับ ละคร ภาพยนตร์ ตัวละคร ศิลปิน ตลอดจนการตอบและการส่งต่อซึ่งกระทู้นั้น โดยให้รางวัลละสามบุคคล ยกเว้นรางวัลพิเศษ ที่จะมีผู้รับรางวัลเพียงคนเดียว ในแต่ละปีจะให้รางวัลพิเศษไม่เหมือนกันแต่ตามกระแสความนิยมในปีนั้น ๆ ซึ่งรางวัลพิเศษจะอ้างอิงกระแสจาก Facebook ด้วย ในปีนี้ ละคร ทองเนื้อเก้า และ ฮอร์โมนส์ วัยว้าวุ่น ได้รางวัลมากที่สุด
เอ็มไทยท็อปทอล์กอะเบาต์ 2014 เป็นการมอบรางวัลครั้งนี้ จัดขึ้นเมื่อวันที่ 6 มีนาคม พ.ศ. 2557 ณ หอประชุมใหญ่ อาคาร จัสมิน อินเตอร์เนชันแนล ผู้ได้รับรางวัลมีดังนี้
ผลประกาศรางวัล Top Talk-about 2014.
นอกจาก ผู้ได้รับรางวัลต่างๆแล้ว ทาง เอ็มไทย ได้นำเสนอข่าว และคำฮิต ประจำปีด้วยดังนี้
เรื่องดังประจำปี 2014 (ในธีม "บ้า").
1. บ้าวัตถุ กระแสคลั่งของเล่น Furby และบ้าเขย่ากล่อง โคอาล่า มาร์ช ให้เป็นลูกกลมๆ
2. บ้าดารา กระแสคลั่งไคล้ ดารา ท่า I Love You ชูนิ้วที่สันจมูก โดย เจนี่ เทียนโพธิ์สุวรรณ และ ความชื่นชอบในการนำชัชชาติ สิทธิพันธุ์ มาล้อเลียนเป็นตัวการ์ตูน
3. บ้าไปแล้ว ข่าวแปลกๆด้านมืด ได้แก่ การลอบนำเข้ารถหรูติดแก๊สจนเกิดกรณีไฟไหม้ อดีตหลวงปู่เณรคำ และการวิวาทกันของคู่กรณีนักแบด 
4. ฉันจะบ้าตาย ข่าวการสร้างเขื่อนแม่วงศ์ ข่าวการสร้างรถไฟความเร็วสูงด้วยงบประมาณสูง และการขัดแย้งทางการเมืองระหว่างขั้วรัฐบาล ยิ่งลักษณ์ ชินวัตร และฝ่าย กปปส. นำโดย สุเทพ เทือกสุบรรณ
มหาวิทยาลัยบอร์นมัท

มหาวิทยาลัยบอร์นมัท ((BU)) เป็นมหาวิทยาลัยในสหราชอาณาจักร มีเขตทำการเรียนการสอนตั้งอยู่ที่เมืองบอร์นมัทและพูล จังหวัดดอร์เซต ถือกำเนิดจากวิทยาลัยเทคนิคบอร์นมัท คติพจน์ของมหาวิทยาลัยคือ Discere Mutari Est (การเรียนรู้คือการเปลี่ยนแปลง)
มหาวิทยาลัยบอร์นมัทมีชื่อเสียงด้านการท่องเที่ยว การโรงแรม และการตลาด จากการจัดอันดับสถาบันอุดมศึกษาในสหราชอาณาจักร ปี พ.ศ. 2556 และ 2557 มหาวิทยาลัยได้รับการจัดอันดับที่ 6 และ 11 ตามลำดับ ในสาขาวิชาการท่องเที่ยวและการโรงแรม
ประวัติและที่ตั้ง.
ตามนัยแห่งพระราชบัญญัติการศึกษาชั้นสูงและการอุดมศึกษา พ.ศ. 2535 (Further and Higher Education Act 1992) มหาวิทยาลัยบอร์นมัทก่อตั้งเมื่อวันที่ 27 กันยายน พ.ศ. 2535 โดยเปลี่ยนสถานะจากวิทยาลัยเทคนิคบอร์นมัทซึ่งตั้งราว ๆ พ.ศ. 2510 
มหาวิทยาลัยบอร์นมัทมีพื้นที่ทำการสอนอยู่สองแห่ง คือวิทยาเขตแลนด์สดาวน์ซึ่งเป็นที่ตั้งของสำนักวิชาสุขภาพและสังคมสงเคราะห์ (School of Health and Social Care) และสำนักวิชาธุรกิจศึกษา ตั้งอยู่ใจกลางเมืองบอร์นมัท อีกแห่งหนึ่งคือวิทยาเขตทาลบอตซึ่งเป็นพื้นที่หลักของมหาวิทยาลัย ตั้งในเขตรอยต่อระหว่างเมืองบอร์นมัทและเมืองพูล
ส่วนงาน.
มหาวิทยาลัยบอร์นมัทแบ่งย่อยออกเป็น 4 คณะ (เดิมมี 6 สำนักวิชา) ได้แก่
ภัทรินทร์ เจียรสุข

ภัทรินทร์ เจียรสุข ชื่อเล่น ใบเฟิร์น เป็นนักแสดงชาวไทย
ประวัติ.
ภัทรินทร์ เจียรสุข เกิดเมื่อวันที่ 10 ตุลาคม พ.ศ. 2533 จบการศึกษาจากโรงเรียนสตรีสมุทรปราการ และมหาวิทยาลัยกรุงเทพ เป็นนักแสดงชาวไทย ดาราสังกัด บริษัท ที.วี.ซีน จำกัด 
ผลงาน.
ผลงานละคร.
ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
วอลเลย์บอลชายในโอลิมปิกฤดูร้อน 2004

วอลเลย์บอลชายในโอลิมปิกฤดูร้อน 2004 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 11 นับตั้งแต่ปี ค.ศ. 1964 จัดการแข่งขันระหว่างวันที่ 15 ถึง 29 สิงหาคม 2004 ที่พีซ แอนด์ เฟรนด์ชิป สเตเดียม โดยวอลเลย์บอลชายทีมชาติบราซิล สามารถคว้าเหรียญทองได้เป็นสมัยที่ 2 ส่วนเหรียญเงินนั้นเป็นของวอลเลย์บอลชายทีมชาติอิตาลี
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>